

NATJEČAJ ZA UČENIKE ZA SUDJELOVANJE U ERASMUS+ PROJEKTU

**"PRAKTIČNIM AKTIVNOSTIMA DO ZNANJA I VJEŠTINA"**

**(ASK4IT - ACTIVITIES LEADING TO NEW SKILLS AND KNOWLEDGE)**

EKONOMSKE ŠKOLE ŠIBENIK

Ovim putem obavještavamo učenike Ekonomske škole (u daljnjem tekstu: Škola) da je od četvrtka 23. ožujka 2023. godine otvoren natječaj za prijavu zainteresiranih učenika za sudjelovanje u Erasmus+ projektu "Praktičnim aktivnostima do znanja i vještina (ASK4it)".

Za projekt su odobrena sredstva Europske unije u iznosu od 46.004 eura. Trajanje projekta je godinu dana, odnosno od 1. rujna 2022. do 31. kolovoza 2023.

Druga mobilnost uključuje stručnu praksu koja će trajati dva tjedna, a održat će se u poslovnim organizacijama u španjolskom gradu Ubeda, Andaluzija. Očekivano razdoblje trajanja druge mobilnosti je od 7. do 24. svibnja 2023. Troškovi putovanja autobusom i avionom, smještaj s tri obroka dnevno, kulturološke aktivnosti, tečaj španjolskog jezika te džeparac za učenike podmiruju se sredstvima Europske unije iz projekta. Više detalja o Projektu te o prvoj mobilnosti koja se provela u veljači 2023. možete pronaći na društvenim mrežama (Facebook, Instagram) te na web stranici Škole.

Izbor učenika vršit će se prema bodovima u tablici:

|  |  |
| --- | --- |
| **Kriteriji:** | **Udio u ukupnom broju bodova (%)** |
| Motivacijsko pismo | 30 |
| Opći uspjeh | 20 |
| Uspjeh u engleskom jeziku | 20 |
| Uspjeh u stručnim predmetima  | 20 |
| Osobna procjena povjerenstva (uključujući dodatne bodove za učenike s manje mogućnosti\*) | 10 |

*\*Prema pojmovniku Europske komisije, osobe s manje mogućnosti su "osobe koje iz gospodarskih, socijalnih, kulturnih, geografskih ili zdravstvenih razloga, zbog migrantskog podrijetla ili iz razloga kao što su invaliditet i poteškoće u učenju, ili iz bilo kojih drugih razloga, uključujući one koji mogu dovesti do diskriminacije prema članku 21. Povelje Europske unije o temeljnim pravima, nailaze na prepreke koje im onemogućuju pristup mogućnostima u okviru programa". Izvor: Erasmus+ EU programme for education, training, youth and sport,* [*https://erasmus-plus.ec.europa.eu/hr/programme-guide/part-d/glossary-common-terms*](https://erasmus-plus.ec.europa.eu/hr/programme-guide/part-d/glossary-common-terms)*. Pristupljeno 22. ožujka 2023.*

Natječaj je otvoren do 12:00h u srijedu, 29. ožujka. Prijave zaprimljene nakon tog roka neće se uzimati u obzir. Objava rezultata odabranih, rezervnih i odbijenih prijava bit će pod šiframa koje će učenici upisati na prijavnici. Prvi neslužbeni rezultati će se objaviti na web stranici Škole najkasnije u ponedjeljak, 3. travnja. Potom slijedi rok za žalbu: od 3. do 5. travnja. Očekivano vrijeme objave konačne službene liste rezultata natječaja je 11. travnja 2023.

Obrasci za prijavu se mogu preuzeti online (na web stranici Škole) ili u uredu školske referentice. Ispunjene prijavnice potrebno je donijeti u ured referentice najkasnije do srijede, 29. ožujka, u 12:00h.

Odgovori na sva dodatna pitanja mogu se zatražiti putem e-mail adrese:

es.sibenik.erasmus@gmail.com.

U Šibeniku, 23. ožujka 2023. Projektni koordinator

 \_\_\_\_\_\_\_\_\_\_\_\_\_\_\_\_\_

 Božena Sabioni

